Kedves Virágkötő!

December elején tervezzük megrendezni a Karácsony a Füvészkertben programot a Füvészkert kincsei programsorozat részeként.

Szeretnénk karácsonyi díszbe öltöztetni a Füvészkert Festetics-kastélyát és a Kert néhány területét, és egy mini karácsonyi vásárt is tervezünk tartani.

Keresünk lelkes virágkötőket, akik elkészítenének egy (vagy több) nagyobb méretű karácsonyi dekorációt, melyet a Kertben vagy a kastélyban kiállítunk, a virágkötő nevének, elérhetőségének feltüntetésével. A munkákat média felületeinket is bemutatjuk.

A karácsonyi dekorációk készítéséhez fel tudunk ajánlani a Füvészkertben található terméseket, bogyókat, ágakat, vagyis a Füvészkert kincseit.

A dekorációk megtekinthetőek lesznek a látogatóknak 2024. december 7-én szombaton 10-től 15 óráig, és december 8-án vasárnap 10-től 15.óráig. (a kertbe kihelyezett alkotások maradhatnak tovább is, amennyiben bírják az időjárási viszonyokat)

Az alkotásokat a beérkezett munkák mennyiségének függvényében az alábbi helyeken tervezzük kiállítani: kastély földszint, kastély emelet, kastély előtér, kastély lépcsőház, Ázsia kert és környéke, és esetleg az üvegházakban is (hűvösebb helyeken). A nagyobb méretű, látványos alkotások készítését ajánljuk, melyeket a látogatók nem tudnak könnyedén elmozdítani/elvinni.

Lehetőség van a helyszín és a használható növények megtekintésére, vagy tudok ezekről képeket küldeni. Amennyiben szeretnének, lehetőség van a mini karácsonyi vásáron is részt venni, karácsonyhoz köthető termékek árusításával, virágkötő kiállítók részére díjmentesen.

Az alkotásokat elhelyezni december 6-án 8-15 óra között vagy december 7-én 7.30 órától lesz lehetőség. Összeszedni zárás után vagy a következő hétfőn.

Amennyiben szeretne részt venni a Karácsony a Füvészkertben programunkon, kérjük jelezze szándékát a szakacs.nagy.zsuzsa@fuveszkert.elte.hu címen, vagy a 06705474527 tel számon Szakács-Nagy Zsuzsának.